Source: http://www.vyssiemzdy.sk/na-aku-minimalnu-mzdu-ma-zamestnanec-narok
Timestamp: 2018-05-27 02:55:10+00:00

Document:
Na akú minimálnu mzdu má zamestnanec nárok - SPOLU — občianska demokracia
Keď sa každoročne hovorí o zvyšovaní minimálnej mzdy, zdá sa, že minimálna mzda existuje na Slovensku len jedna, v rovnakej výške pre každého.
Je to však inak: slovenské pracovné právo zohľadňuje náročnosť vykonávanej práce. Čím je práca fyzicky alebo intelektuálne ťažšia, tým je zákonné platové minimum vyššie. Zákonník práce to označuje ako minimálne mzdové nároky.
Ako zistím zákonné minimum, ktoré mi za moju prácu patrí?
Tabuľka: Minimálna mzda stúpa podľa stupňa náročnosti práce
Ako zistím stupeň náročnosti mojej práce?
Zoznam stupňov náročností práce a ich charakteristík nájdete v prílohe č. 1 Zákonníka práce. Stupeň náročnosti si určíte vždy podľa najnáročnejšej pracovnej činnosti, ktorú vykonávate. Ten potom porovnáte so stupňom náročnosti, ktorý vám určil zamestnávateľ v pracovnej zmluve.
Ak vaša mesačná mzda nedosiahne sumu minimálneho mzdového nároku, zamestnávateľ vám musí poskytnúť doplatok na dorovnanie.
1. stupeň náročnosti práce zahŕňa výkon:
manipulačných prác podľa presných postupov a pokynov
Z rozhodnutí súdov a stanovísk inšpektorátov práce
Pod 1. stupeň patria len činnosti pomocného charakteru vykonávané:
pod priamym a neustálym dozorom
bez zodpovednosti za celkový výsledok
Príklad: dokladanie tovaru, práca pomocného robotníka
(Okresný súd Prešov, 11Cpr/3/2012 z 27. februára 2013)
Ak vykonávate pomocné práce, ale vaša práca zahŕňa aj hmotnú zodpovednosť, prislúcha vám minimálne 2. stupeň náročnosti práce.
(Stanovisko Inšpektorátu práce Prešov uvedené v rozsudku Krajského súdu Prešov, 8Co/64/2011 z 23. februára 2012)
Príklad: Zamestnankyňa bola zaradená zamestnávateľom do 1. stupňa náročnosti. Z výpovede zamestnankyne však vyplynulo, že pracovala aj s počítačom a mala na starosti pokladňu. Z oboch skutočností vyplýva podľa zákona zaradenie do 2. stupňa.
(Okresný súd Považská Bystrica, 3Cpr/2/2015 z 26. januára 2016)
Príklad: Náročnosť výkonu práce kuchára vyžaduje zaradenie do 2. stupňa náročnosti práce.
(Okresný súd Trenčín, 13Cpr/7/2013 z 18. februára 2015)
2. stupeň náročnosti práce charakterizuje výkon:
ucelených obslužných rutinných prác alebo odborných rutinných kontrolovateľných prác podľa daných postupov alebo prevádzkových režimov
prác spojených s hmotnou zodpovednosťou
jednoduchých remeselných prác
sanitárnych pracovných činností v zdravotníctve
opakovaných, kontrolovateľných prác administratívnych, hospodársko-správnych, prevádzkovo-technických alebo ekonomických podľa pokynov alebo ustanovených postupov.
Z rozhodnutí súdov a stanovísk inšpektorátov práce:
Pri 2. stupni náročnosti práce ide o výkon práce, ktorá je rutinná a jednoducho kontrolovateľná. Jedná sa napríklad o:
obsluhu v obchode (pokiaľ sa nevyžaduje odborné poradenstvo)
prácu v kancelárii
jednoduchú prácu remeselníka
Príklad: práca v podateľni, jednoduché práce pri vedení evidencie, výroba kľúčov, práca na píle
Ak je s miestom spojená aj hmotná zodpovednosť, v takom prípade jednoznačne nemôže ísť len o 1. stupeň náročnosti práce. Skontrolovať si to môžete podľa toho, či máte uzavretú dohodu o hmotnej zodpovednosti.
Príklad: Pri druhu práce „samostatný bezpečnostný pracovník“ zamestnávateľ vyplácal mzdu iba vo výške minimálnej mzdy pre 1. stupeň. Z pracovných zmlúv a ich dodatkov však vyplynulo, že u zamestnancov šlo podľa popisu o ucelené, obslužné, určeným nadriadeným kontrolovateľné rutinné práce podľa daných postupov alebo prevádzkových režimov spojených s hmotnou zodpovednosťou. Išlo teda o 2. stupeň náročnosti práce.
(Krajský súd Bratislava, 6S/301/2013 z 27. februára 2015)
Príklad: Práca vodičov medzinárodnej kamiónovej dopravy je zaradená do 2. stupňa náročnosti.
(Krajský súd Nitra, 11S/337/2013 zo 7. mája 2014)
Príklad: Za prácu predavačky obuvi patrí zamestnancovi mzda určená pre 2. stupeň náročnosti práce
(Okresný súd Prešov, 15C/44/2011 z 21. februára 2012)
Pracovné miesto zodpovedajúce 3. stupňu náročnosti práce charakterizuje výkon:
rôznorodých odborných alebo ucelených odborných prác alebo samostatné zabezpečovanie menej zložitých agend
samostatných individuálnych tvorivých remeselných prác
Pri 3. stupni náročnosti ide o pracovné miesto, ktoré predstavuje relatívnu samostatnosť pri výkone práce. Vyžaduje sa odbornosť a zodpovednosť za výsledok práce. Jedná sa o:
práce v obchode, pri ktorom sa poskytuje aj odborné poradenstvo
remeselné práce spojené s odbornosťou
práce niektorých vedúcich zamestnancov
Príklad: ekonómka, mzdárka, elektrikár, rezbár, majster, vedúci predajne, predajcovia, obchodní zástupcovia
Príklad: Pracovné miesto vodiča autobusu zodpovedá 3. stupňu náročnosti. Túto zodpovednú prácu nemožno charakterizovať ako rutinnú (ani s prihliadnutím na časté použitie GPS či rutinnú jazdu po rovnakej trase). Neustále sústredenie je nutné vzhľadom na:
cestnú premávku
zmeny z dôvodu rekonštrukcie na ceste či dopravnej nehody
zmeny poveternostných podmienok
únavu či rozrušenie vodiča
Nevyhnutnosť zaradenia tohto pracovného miesta do 3. stupňa náročnosti vyplýva tiež zo zodpovednosti vodiča autobusu za bezpečnosť a zdravie cestujúcich.
(Krajský súd Bratislava, 2S/40/2014 z 11. marca 2015)
Príklad: Pracovné miesto technológa vo výrobe alkoholických nápojov zodpovedá minimálne 3. stupňu náročnosti
(Krajský súd Trenčín, 6Co/63/2012 z 09. apríla 2013)
Do 4. stupňa náročnosti práce Zákonník práce radí:
samostatné zabezpečovanie odborných agend alebo výkon čiastkových koncepčných, systémových a metodických prác spojený so zvýšenou duševnou námahou
poskytovanie zdravotnej starostlivosti, odborné činnosti v zdravotníctve so zodpovednosťou za zdravie ľudí
Z rozhodnutí súdov:
Príklad: Zamestnankyňa pracovala u detskej lekárky v ambulancii ako zdravotná sestra. Jej dohodnuté odmeňovanie zodpovedalo prvému, resp. druhému stupňu. Zamestnankyňa však vykonávala nasledovné činnosti samostatne:
dezinfekcia nástrojov a hygiena prostredia
orientačne vyšetrovala zrakovú ostrosť
Tejto zamestnankyni prináleží 4. stupeň náročnosti, pretože:
zodpovednosť za zdravie pacientov sa posudzuje v najširšom zmysle - napr. z hľadiska možnosti spôsobenia priameho poškodenia zdravia ľudí, ktoré bolo možné pri očkovaní
jej prácu by pre nedostatok odbornosti nemohol vykonávať zdravotnícky asistent či sanitár.
Vykonávala síce aj činnosti 2. stupňa, napríklad sanitáciu, posudzuje sa však vždy najnáročnejšia činnosť.
(Krajský súd Žilina, 10CoPr/3/2014 z 26. marca 2015)
Príklad: Práca vedúceho prevádzky, resp. jej riaditeľa zodpovedá 4. stupňu náročnosti
(Krajský súd Prešov, 17CoPr/6/2013 z 30. januára 2014)
Náročnosť práce 5. stupňa charakterizuje výkon:
špecializovaných systémových, koncepčných, tvorivých alebo metodických prác s vysokou duševnou námahou;
komplexného zabezpečovania najzložitejších úsekov a agend s určovaním nových postupov v rámci systému;
odborných a špecializovaných činností v príslušnom odbore zdravotnej starostlivosti so zodpovednosťou za zdravie ľudí;
riadenia, organizácie a koordinácie veľmi zložitých procesov a systémov vrátane voľby a optimalizácie postupov a spôsobov riešenia
Ide napríklad o manažérov výroby, ktorí zodpovedajú za mimoriadne náročné procesy a musia pri svojej práci dodržiavať zložité postupy.
6. stupeň náročnosti práce uvádza:
tvorivé riešenie úloh neobvyklým spôsobom s nešpecifikovanými výstupmi s vysokou mierou zodpovednosti za škody s najširšími spoločenskými dôsledkami
Šiesty stupeň náročnosti práce zahŕňa napríklad profesiu výkonného a generálneho riaditeľa spoločnosti.
V praxi budú mať pri posudzovaní konkrétneho pracovného miesta konečné slovo súdy. Ich doterajšia prax je však nepochybne užitočnou nápovedou.
Pomôcka: Identifikátorom náročnosti prác je aj Internetový sprievodca trhom práce a najmä jeho Kartotéka zamestnaní prevádzkovaná Ústredím práce, sociálnych vecí a rodiny Slovenskej republiky. Nájdete ju na odkaze https://www.istp.sk/kartoteka-zamestnani.
*Minimálne mzdové nároky sa vzťahujú len na súkromný sektor, nie na štátnych zamestnancov a zamestnancov pri výkone prác vo verejnom záujme. Túto nespravodlivosť navrhli poslanci okolo Miroslava Beblavého zmeniť priamo v parlamente, a napadli ju aj na Ústavnom súde Slovenskej republiky.

References: súd 
 súd 
 súd 
 súd 
 súd 
 súd 
 súd 
 súd 
 súd 
 súd